  Анжелика Тихонова корреспондент 2-тӥ куарусёнлы Удмуртиын коронавирус инфекциен эшшо 228 мурт черлаз. Висьыны усемъёс пӧлын 37 пиналъёс но 65 арессэс ортчем 52 арлыдоос. Со сярысь элькунысь оперативной штаб ивортӥз. Диагноззы Ижкарын 121 улӥсьёслэн зэмаз, Сарапулын, Ува ёросын – быдэн 23, Можгаын – 16, Кияса ёросын – тямыс, Глазкарын – сизьым, Сарапул, Сюмси ёросъёсын – быдэн куать, Эгра, Сьӧлта, Юкаменск, Камбарка ёросъёсын – быдэн куинь, Глаз, Дэри ёросъёсын – быдэн кык, Красногорск, Яр ёросъёсын – быдэн одӥг. 265 адями висёнэз вормиз. 14 мурт кулӥз. Кышномуртъёслы 67, 70, 78, 81, 82, 87, 99 арес вал, воргоронъёслы – 60, 70, 73, 75, 83, 84, 87 арес Туннэ нуналлы Удмуртиын коронавирусэн 47 сюрс 27 черлан учыр лабораториосын зэматэмын. 38 сюрс 407 адями йӧназ. 1 сюрс 612 мурт улонысь кошкиз. Али 247-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 590 эскеронъёс ортчытӥзы. 2-тӥ куарусёнлы Удмуртиын 333 сюрс 974 адями коронавируслэсь прививка пуктӥз, со пӧлысь 296 сюрс 186-ез кыкетӥ люкетсэ басьтӥзы. 24 сюрс 395 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  